b'\n_START_ARTICLE_\nOn the Run\n_START_SECTION_\nKompoz\xc3\xadcia\n_START_PARAGRAPH_\nSkladba pozost\xc3\xa1va z 8-notovej sekvencie zo syntetiz\xc3\xa1tora, ku ktorej boli pridan\xc3\xa9 aj \xc4\x8dasti elektrickej a slide gitary. Predt\xc3\xbdm, ako bola vydan\xc3\xa1 na albume The Dark Side of the Moon, mala n\xc3\xa1zov \xe2\x80\x9eThe Travel Sequence\xe2\x80\x9c a bola oby\xc4\x8dajnou skladbou (\xc5\xbeiaden syntetiz\xc3\xa1tor, iba oby\xc4\x8dajn\xc3\xbd jam). Skladba \xe2\x80\x9eOn the Run\xe2\x80\x9c plynulo prech\xc3\xa1dza na skladbu \xe2\x80\x9eTime\xe2\x80\x9c.\n_START_SECTION_\nKoncertn\xc3\xa9 verzie\n_START_PARAGRAPH_\nKe\xc4\x8f skupina hrala t\xc3\xbato skladbu na koncertoch, tak na jej konci maketa lietadla letela od jednej strany na druh\xc3\xba stranu ar\xc3\xa9ny, kde n\xc3\xa1sledne vybuchlo. Tento ist\xc3\xbd efekt vyu\xc5\xbeili aj po\xc4\x8das A Momentary Lapse of Reason Tour, kde lietadlo zamenili za lietaj\xc3\xbacu poste\xc4\xbe (poste\xc4\xbe preto, lebo na obale albumu A Momentary Lapse of Reason je vytvoren\xc3\xa1 \xe2\x80\x9erieka\xe2\x80\x9c z postel\xc3\xad).'